ઇન્ટરનેશનલ ડેસ્કઃ જાપાનના હોકાઇડો આઇલેન્ડમાં ગુરૂવારે આવેલા 6.7ની તીવ્રતાના ભૂકંપે આ આઇલેન્ડનો નકશો ધરમૂળથી બદલી નાખ્યો છે. આ ભૂકંપમાં 16 લોકોનાં મોત થયા છે. અનેક મકાનો ઘરાશાયી થયા છે અને જમીનોમાં ખાઇ જેટલી ઉંડી તિરાડો જોવા મળી રહી છે. 6.7ની તીવ્રતાના ભૂકંપના કારણે અહીંના ન્યૂક્લિયર પ્લાન્ટની મદદથી બેકઅપ જનરેટ શરૂ કરવાની ફરજ પડી છે. ચીફ કેબિનેટ સેક્રેટરી યોશિહિદે સુગાના જણાવ્યા અનુસાર, અત્યાર સુધી 2 લોકોનાં મોતના સમાચાર છે. જ્યારે જાપાનના નેશનલ બ્રોડકાસ્ટર એનએચકે અનુસાર, 125 લોકો ગંભીર રીતે ઘાયલ થયા છે અને 40 લોકો ગુમ થયા છે. હોકાઇડોની લોકલ ડિઝાસ્ટર એજન્સીએ 48 લોકો ઘાયલ થયા હોવાનું જણાવ્યું છે.